CELEX ID: 32012D0100
Publication Date: 2012-02-17

Document Text:
KOMISJONI OTSUS,
17. veebruar 2012,
Euroopa Parlamendi ja nõukogu määruse (EÜ) nr 443/2009 kohase uute sõiduautode ülemääraste heitkoguste maksu kogumise meetodi kohta
(EMPs kohaldatav tekst)
(2012/100/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eriti selle artikli 9 lõiget 3,
ning arvestades järgmist:
(1)
Kui komisjon on määruse (EÜ) nr 443/2009 artikli 8 lõike 5 teise lõigu kohaselt kinnitanud ja kõnealuse määruse artikli 10 lõike 2 kohaselt avaldanud teabe selle kohta, et tootja ei järgi määruse (EÜ) nr 443/2009 artikli 4 nõudeid, kohaldab komisjon kõnealuse määruse artikli 9 lõike 1 kohaselt kõnealuse tootja suhtes või ühendatud autopargi puhul autopargi haldaja suhtes ülemääraste heitkoguste maksu.
(2)
On vaja kehtestada meetod kõnealuse ülemääraste heitkoguste maksu kogumiseks.
(3)
Määruse (EÜ) nr 443/2009 artikli 9 lõike 4 kohaselt kajastatakse ülemääraste heitkoguste maksu summad Euroopa Liidu üldeelarves tuludena ning kantakse üldeelarve 7. jaotisse. Seepärast on asjakohane kohaldada kogumismeetodina saadaolevate summade sissenõudmise eeskirju, mis on sätestatud nõukogu 25. juuni 2002. aasta määruses (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (2) ja komisjoni 23. detsembri 2002. aasta määruses (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (3).
(4)
Määruse (EÜ, Euratom) nr 1605/2002 artikli 71 kohase saadaoleva summa kindlaksmääramisel tuleks arvesse võtta, et kooskõlas määruse (EÜ) nr 443/2009 artikli 8 lõikega 4 teavitab komisjon tootjat oma esialgsetest arvutustest, mis hõlmavad süsinikdioksiidi eriheite keskmist taset eelneval kalendriaastal, tootja eriheite sihttaset ning erinevust tootja eelneva kalendriaasta süsinikdioksiidi eriheite keskmise taseme ja kõnealuse aasta eriheite sihttaseme vahel, ning kõnealuse määruse artikli 8 lõike 5 kohaselt tuleb tootjale anda võimalus kontrollida asjaomaseid arvutusi ja teavitada komisjoni mis tahes vigadest kolme kuu jooksul alates esialgsete arvutuste saamisest.
(5)
Arvestades komisjoni ja tootja vahelist arvamusevahetust, mis eelneb tootja andmete kinnitamisele kooskõlas määruse (EÜ) nr 443/2009 artikli 8 lõike 5 teise lõiguga ja artikliga 10, ning tootja võimalust vaidlustada andmete arvutamine, tuleks järeldada, et andmete kinnitamisega on komisjon näidanud, et võlg on olemas ja et saadavaolev summa on kindel määruse (EÜ, Euratom) nr 1605/2002 artikli 71 tähenduses.
(6)
Ülemääraste heitkoguste maks arvutatakse kooskõlas määruse (EÜ) nr 443/2009 artikli 9 lõikes 2 sätestatud valemitega ning avaldatakse vastavalt kõnealuse määruse artiklile 10. Saadaolevat summat tuleks seega käsitada kindlasummalise summana, mis kuulub maksmisele määruse (EÜ, Euratom) nr 1605/2002 artikli 71 tähenduses.
(7)
Käesoleva otsusega ettenähtud meetmed on kooskõlas kliimamuutuste komitee arvamusega,
ON VASTU VÕTNUD KÄESOLEVA OTSUSE:
Artikkel 1
Komisjon nõuab määruse (EÜ) nr 443/2009 artikli 9 kohaselt arvutatud ülemääraste heitkoguste maksu sisse, andes sissenõudekorralduse ja saates asjaomasele tootjale võlateate kooskõlas määruse (EÜ, Euratom) nr 1605/2002 artiklitega 71-74 ning määruse (EÜ, Euratom) nr 2342/2002 artiklitega 78-89.
Artikkel 2
Käesolev otsus jõustub kahekümnendal päeval pärast selle avaldamist Euroopa Liidu Teatajas.
Brüssel, 17. veebruar 2012

EuroVoc Classification:
Level 1: 100148
100160
100155
Level 2: 100271
100242
100205
100244
Level 3: 1410
2524
2470
2090
1707
1012
All Concepts: 1361
2060
2527
3164
3558
5650
5782